Viborger Samler, 1837-08-22
Odense. Efter indløben befaling af 28de Juli d. A. er Valg-Directeuren, Justitsraad Knutzen, tillagt, Ordre at foretage et overordentligt Valg af en Deputeret og en Suppleant til Stænderforsamlingen for det 11te Valg District af de mindre Landeiendomsbesiddere i Siellands, Fyens og flere Stifter, i Anledning af den hidtilværende Deputeret Jørgen Mathiasen Huusemoses Dødsfald. – Den afgangne Stænderdeputeret, Birkedommer Riber, tilhørende Avlsgaard Filstrup, i Haarbye, Sogn, Baag Herred, er nu solgt til Examinatus juris Hr. Langhoff fra Nyborg-Egnen for 13,300 Rbd. r. S. Faaborg, den 15de August 1837. Efterat det i et Par Dage havde været en trykkende Varme og det om Fredagen havde tordnet noget, opsteg i Løverdags Eftermiddag stærkt fordensvangre Skyer, og det sig nærmende Uveir bebudede sig ved et orkanagtigt Vindstød, som hvirvlede Sandet saaledes iveiret, at man her paa Gaderne ikke kunde see ret langt fra sig. En Baadfører Gammelgaard, som med sin med Gruus ladte Baad var tilligemed 2 egne og et fremmed Barn ude paa Fjorden, mistede med 2 af de medhavende Børn Livet, det ene Barn, en Pige paa omtrent 11 Aar, reddedes som ved et Under. Hun havde Plads i en med et Toug ved Baaden fastgjort Pram, som ligeledes var ladet med Gruus; det var et Øiebliks Værk at Baaden kantrede og sank, men idet den sank, løsnedes Touget, der holdt Prammen, hvorved denne slap fra at blive draget med ned i Dybet og Pigen var ved strax tililende Hjælp reddet. Først igaar fandtes Gammelgaards og Datters Liig; det ene Barn, der tilhørte en Slagter Rasmus Andreasen, var forud funden. Jdag have vi havt det sørgelige Skue, at see alle tre Liig stædes til Jorden ledsaget af et talrigt Følge. Jkkun Mast og Seil samt det dertil hørende Tougværk, der ved Redningsforsøget skilte sig fra Baaden, er bjerget; Baaden er endnu iske funden. Enken, som saaledes tabte en Forsørger og et kjært Barn, sidder, desværre, i meget maadelige Omstændigheder tilbage med 3 umyndige Børn. - Under Uveiret i Løverdags slog Lynilden ned i den en halv Miil herfra liggende Horne Mølle, splittede Møllestenene og afbrændte Stuehuusbygningen, i hvis ene Ende Mølleværket befandt sig. Udhusene, nogle Vægge af Stuehuset m.v. bleve ved den tillilende Hjælp reddede fra Branden, ligesom og det Meste af Jndboet. Samtidig dermed saaes ogsaa Brand paa Als. (Hp. Av.) Horsens, den 18de August. Høsten, saavel her paa Byens Mark som i Omegnen, er alt i fuld Gang, og Enkelte heri Byen begynde allerede paa at føre Rugen i Huus. – J Aftes gaves af det Titchenske Skuespillerselskab Pariser-Drengen, Lystspil i 2 Acter. Dette Stykke, som i disse Dage er oversat fra det Tydske af Hr. Skuespiller Rau, og første Gang givet paa Dansk, vandt overordentligt bifald. Jfr. Andersen, der med megen Naivetet udførte Pariser-Drengens Rolle, blev fremkaldt. Et herligt Samspil viste sig iøvrigt i dette vakkre Stykke, dog troe vi at turde udhæve Hr. Orla mundt som General Morin og Madame Andersen som Baronesse de Morin. - Dette fortrinlig gode Selskab, der i det Hele viser en umiskjendelig Flid og Talent, ville vi ønske, paa denne ellers for Skuespil saa vanskelige Aarstid, flere gode Aftens-Jndtægter. – Jdag faae vi et sjeldent, ja vel for flere gysende Syn, idet een af Arbeiderne, en kjøbenhavnsk Kobbersmedsvend, paa Vor Frelsers Kirketaarn, som i denne Tid bliver belagt med nyt Kobber, klattrede op til det øverste af samme, hvor han svingede sig op af Jernstangen og overden paa samme siddende Kubble, hvorpaa han dreiede den forgyldte Hane flere Gange rundt. (Horf. Av.)